डेटाबेस
संगणक विज्ञान में, दत्तनिधि या दत्तसंग्रह, वैद्युतिक रूप से संगृहीत अनुक्रमित सूचना का एक व्यवस्थित रूप से संगठित या संरक्षित भण्डार है जो दत्त की पुनर्प्राप्ति, अद्यतन, विश्लेषण और उत्पादन की अनुमति देता है। छोटे दत्तनिधियों को संचिका तन्त्र पर रखा जा सकता है, जबकि बड़े दत्तनिधियों को संगणक समुह या क्लाउड संरक्षणागार पर भण्डारित किया जाता है। दत्तनिधि का रचना औपचारिक तकनीकों और व्यावहारिक विचारों तक विस्तृत है जिसमें दत्त प्रतिरूपण, कुशल दत्त प्रतिनिधित्व और भण्डारण, पृच्छा भाषाएँ, सुरक्षा और गोपनीयता, और संगामी पहुंच और दोष सहिष्णुता का समर्थन करने सहित वितरित अभिकलन मुद्दे शामिल हैं। जटिल सूचना प्रणालियों (सामान्यतः कई समवर्ती अंत-उपयोक्ताओं के साथ, और विविध दत्त की एक बड़ी मात्रा के साथ) की रचना, निर्माण और संरक्षण में बढ़ती समस्याओं को घटाने हेतु 1960 के दशक से दत्तनिधि अवधारणा विकसित हुई है। एक दत्तनिधि प्रबन्धन तन्त्र (DBMS), अभिकलित्र कार्यक्रम के साथ एक सॉफ्टवेयर पैकेज है जो दत्तनिधि के निर्माण, संरक्षण और प्रयोग को नियन्त्रित करता है। यह संगठनों को विभिन्न अनुप्रयोगों हेतु आसानी से दत्तनिधि विकसित करने की अनुमति देता है। एक दत्तनिधि दत्त रिकॉर्ड, संचिकाओं और अन्य वस्तुओं का एक एकीकृत संग्रह है। एक DBMS विभिन्न उपयोक्ता अनुप्रयोग प्रोग्रामों को एक ही दत्तनिधि तक समवर्ती रूप से अभिगम करने की अनुमति देता है। प्रसिद्ध DBMS में ओरैकल, माइक्रोसॉफ़्ट ऍस्क्यूऍल सर्वर, माइक्रोसॉफ़्ट ऐक्सेस, माइ एस्क्यूएल शामिल हैं।